text: Havnarmaðurin og heimsborgarin Jóa Pól (2:2)
text: #000000
text: Jóa Pól var útnevndur til korporál umborð á amerikanskum verksmiðjuskipi í Kyrrahavinum, tí hann skuldi læra hermnenninar at spleysa wirar og stroppar. Her er Jóa Pól saman við amerkonskum flotahermanni umborð á skipinum.
text: #000001
text: Ljóðmynd um eina sjáldsama og hugtakandi sjómanslagnu.
text: #000002
text: Tað er ikki hvør maður, sum fær føðingardagsheilsu á forsíðuni á Dimmalætting, men tað gjørdi havnarmaðurin Poul Poulsen, sum vanliga varð nevndur Jóa Pól, tá hann fylti 75 ár í november 1960.
text: #000003
text: Bløðini skrivaðu um óvanligu lagnuna hjá Jóa Póli, sum á ungum árum var fergumaður í Havn, men seinni fór út í heim at sigla og ofta var har, sum harðast leikaði á, tá heimurin stóð í einum eldi av kríggi og orrustu. Tá hann í millumbilum var heima, sást tann fryntligi havnarmaðurin ofta millum lossingarmenn á kaiini í Havn.
text: #000004
text: Í fyrru sendingini hoyra vit um fergumenninar í Havn. Vit hoyra Jóa Pól siga frá um Havnina um aldarskiftið og um tey fyrstu árini, hann var til skips og fór út í heim at sigla.
text: #000005
text: Í seinnu sendingini sigur Jóa Pól millum annað frá orrustum og hendingum undir seinna heimsbardaga. Hann var eitt nú við amerikanska herflotanum í Guam og Iwo Jima og fegnaðist um sigurin á Japan á dansigólvinum í sjálvum Hollywood.
text: #000006
text: Sendingarnar byggja m.a. á samrøðu, sum Niels Juel Arge gjørdi við Jóa Pól í 1957, frásøgn um krígssiglingina í bókini ”Teir Sigldu úti” og hugleiðingina ”Horvnar Havnamyndir,” sum Maurentius Viðstein skrivaði um fergumenninar í Havn.
text: #000007
text: Magni Arge legði sendingina til rættis, og Finnur Hansen stóð fyri tí tekniska.
text: #000008